ສະຫະລັດ ຢືນຢັນອີກຄັ້ງນຶ່ງ ໃນການຕໍ່ຕ້ານ ການຄ້າມະນຸດ
ທ່ານນາງ Clinton ຢືນຢັນອີກເທື່ອນຶ່ງ ເຖິງຄວາມໝາຍໝັ້ນ ຂອງສະຫະລັດ ໃນການຕໍ່ຕ້ານ ການຄ້າມະນຸດ
ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ລັດຖະ ບານສະຫະລັດໃຫ້ຄວາມໝາຍໝັ້ນອີກຄັ້ງນຶ່ງທີ່ຈະຍຸຕິລະບົບຂ້າທາດໃນຍຸກສະໄໝໃໝ່ ໃນການຖະແຫຼງຕໍ່ກອງປະຊຸມປະຈຳປີ ຄະນະປະຕິບັດງານຕໍ່ຕ້ານການຄ້າມະນຸດຂອງປະ ທານາທິບໍດີໃນວັນພະຫັດວານນີ້ ທ່ານນາງ Clinton ໃຫ້ຂໍ້ສັງເກດວ່າ ເດືອນກັນຍາປີນີ້ ແມ່ນຂີດໝາຍຄົບຮອບ 150 ປີທີ່ປະທານາທິບໍດີ Abraham Lincoln ໄດ້ປະກາດປົດ ປ່ອຍທາດໃຫ້ເປັນອິດສະຫຼະ ຄຳສັ່ງຊຶ່ງໄດ້ມີຂຶ້ນໃນລະຫວ່າງສົງຄາມກາງເມືອງຂອງສະຫະລັດໄດ້ປ່ອຍຊາວຜິວດຳຈຳ ນວນຫຼາຍໆພັນຄົນ ທີ່ຖືກຈັບໄວ້ເປັນຂ້າທາດ ຢູ່ໃນບັນດາລັດພາກໃຕ້ຂອງພວກກະບົດ ທ່ານນາງ Clinton ກ່າວວ່າ ວັນຄົບຮອບດັ່ງກ່າວແມ່ນເປັນໂອກາດອັນດີສຳຫຼັບສະຫະ ລັດທີ່ຈະໃຫ້ຄວາມໝາຍໝັ້ນອີກຄັ້ງນຶ່ງຕໍ່ອັນທີ່ທ່ານນາງເວົ້າວ່າ ເປັນຄຳໝັ້ນສັນຍາແຫ່ງ ອິດສະຫຼະພາບ ທ່ານນາງ Clinton ເວົ້າວ່າ ຢູ່ໃນທົ່ວໂລກມີພວກຜູ້ຊາຍ ແມ່ຍິງ ແລະເດັກນ້ອຍຫຼາຍ ເຖິງ 27 ລ້ານຄົນ ເຮັດວຽກໜັກເປັນຂ້າທາດ ອາຊະຍາກຳອັນນີ້ບ່ອນທຳລາຍເສດຖະ ກິດ ແລະການປົກຄອງດ້ວຍຕົວບົດກົດໝາຍ ມັນເຮັດໃຫ້ຄອບຄົວແລະປະຊາຄົມແຕກ ມຸ່ນທະລາຍ ມັນເປັນການສົບປະໝາດຕໍ່ຫຼັກຄຸນຄ່າພື້ນຖານຕ່າງໆຂອງພວກເຮົາ ທ່ານນາງ Clinton ກ່າວວ່າ ລັດຖະບານທ່ານໂອບາມາໄດ້ສ້າງຄວາມກ້າວໜ້າໃນການ ປາບປາມການຄ້າມະນຸດ ໂດຍໄດ້ເນັ້ນເຖິງການດຳເນີນຄວາມພະຍາຍາມຫຼາຍຢ່າງຮວມ ທັງແຜນປະຕິບັດງານແຫ່ງຊາດ ສຳຫຼັບແມ່ຍິງ ສັນຕິພາບແລະຄວາມໝັ້ນຄົງ ແລະການ ຊ່ອຍເຫຼືອຕ່າງປະເທດ ທີ່ໃຫ້ການສະໜັບສະໜຸນໂຄງການຕ່າງໆຢູ່ໃນ 37 ປະເທດ ທ່ານນາງ Clinton ກ່າວ ພວກເຮົາຂໍຂອບໃຈ ຕໍ່ຄະນະນຳພາຂອງພວກເຮົາປະຊາຄົມ ນາໆຊາດ ຈຶ່ງໃຫ້ການສະໜັບສະໜຸນແກ່ການດຳເນີນຄວາມພະຍາຍາມດັ່ງກ່າວ ທ່ານ ນາງເວົ້າວ່າ ໃນເວລານີ້ເກືອບ 140 ປະເທດ ໄດ້ອອກກົດໝາຍຕໍ່ຕ້ານການຄ້າມະນຸດ ໃໝ່ ແລະເກືອບ 150 ປະເທດໄດ້ເປັນພາຄີໃນຂໍ້ຕົກລົງການຄ້າມະນຸດຂອງອົງການສະ ຫະປະຊາຊາດ